bg ky en en en en en en kk mn ky ky ky ky ky ky ky ky ky ky ky ky ky ky ky ky ky ky ky ru hu ru ky uk ru ky ru ky ru ky ru ky ky ky ru kk mn ru ky ky ru ky bg ky ky ky ru ky ce ru tt ru ru ky ru be ky ru ky ru ru ru ky ky ky en en en en en en en en en ru
"Форум", 28.09.10 - 6-бет: •
"Замандаш" саясий партиясынын Кыргызстандын аймактарында жергиликтүү калк менен жолугушуулары уланууда. Аталган жолугушууларда ар бир аймакка тиешелүү маселелер талкууга алынып, аларды чечүүдө "Замандаш" партиясы кандай иш аракеттерди жасап келгенин жана жасоого дилгирлигин билдирүүдө. Карапайым калк партиянын адресине карата сунуштарды, ыраазычылыктарды, каалоолорду билдиришүүдө.
Ош, Жалал-Абад шаарларынын жашоочулары июнь айларында болуп өткөн кандуу окуяларда "Замандаштын" өзү тарабынан көрсөткөн жардамы чоң болгондугун белгилеп, андан тышкары алыстагы мекендештердин гуманитардык жардамдарын бекер жеткирүүдө жеткирүүгө шарт түзүп бергендиги үчүн чоң ыраазычылык билдиришти. Өз сөздөрүндө "Замандаш" саясий партиясы азыркы опурталдуу шартта элди бөлбөгөн, биримдикке чакырган, көздөгөн партия экендигин, ушул туруктуу, нейтралдуу багытыңардан тайбагыла деген сунуштарын айтышты.
Баткен областынын жашоочулары менен болгон жолугушууларда аймактын социалдык-экономикалык шарттары тууралуу көйгөйлөр козголду. Чогулган элдин ар биринин жакыны кара курсактын айынан алыскы мамлекеттерде жүргөндүгү айтылып, аларды укуктук-моралдык жактан колдоп келген "замандашчылардын" иштерине ийгилик каалашты.
Талас аймагындагы жолугушуу "Манас Ордо" тарыхый комплексинде ата-бабалардын, шейит кеткендердин арбагына багышталып куран окутуу менен башталды. Аймактын тургундары республикадагы азыркы саясий, экономикалык кырдаал, өлкөнүн келечеги тууралуу өз пикирлерин билдиришти. Кара-Буура районундагы жолугушууда азыркы заман жүгүн аркалап, сыртта жүрүп элин багып жаткан мигранттарга көрсөткөн жардамы үчүн партия лидери Муктарбек Өмүракуновго ыраазычылык билдирип алдына аргымак тартышты.
Нарын областынын тургундары дагы Замандашчыларды жылуу маанайда тосуп алышты. Шарты катаал бул аймактагы жолугушууларда жергиликтүү калк чек ара, жол, кышка камылга сыяктуу көйгөйлөр айтылды. "Замандаш" саясий партиясы быйылкы күздө эртелеп, капилет кар түшкөн Ат-Башы районунун малчылары менен дагы жолугушуп, аларга жардамын ала барды.
Ысык-Көл өрөөнүнүн жашоочулары да "Замандаш" партиясы менен болгон жолугушууда учурда карапайым элге тынчтык жана иш керек экенин, "Замандаш" саясий партиясы мурдатан эле элге иш берип, алгылыктуу, колдоого алар иштерди жасап келгендерин айтышып, ийгилик каалашты.
"Замандаш" саясий партиясынын лидерлери учурда Чүй аймагында шайлоочулары менен жолугууларды өткөрүүдө.
Белгилей кетүүчү нерсе, "Замандаш" саясий партиясы тарабынан уюштурулган жолугушууларда адатка айланган, баарынын эсинде калган көрүнүш - Россиянын, Казакстандын шаарлары менен болгон телефондук түз байланыш болууда. Мындай байланыш учурунда алыстагы уул-кызынын, ата-энесинин, бир туугандарынын үнүн угуп, аман-эсендигин билген эне-аталардын, наристелердин кубанычына жалпы журт ортоктош болуп, кошо кубанып көздөрүнө жаш алгандар арбын. Каражат табуунун айынан дүйнөнүн төрт бурчуна чилдей тараган мекендештерибизди башынан мигранттарды колдоого алган, моралдык-укуктук жардамын аябаган, алар менен тыгыз иштешкен бир гана "Замандаш" саясий партиясы экендигин алыстан байланышка чыккан жердештерибиз да тастыктоодо.
Материал "Замандаш" партиясынын шайлоо фондунан каржыланды
Өлкөнү эргулдардын эмес, эки партиянын башкарууга убагы жетти…
Төрөлгөндө эле төөдөй чоң болгон шайтанын колтугуна кысып алып, аңды-дөңдү карабай шашып келаткан, бүт республиканы кыдырып, чарчабай басып келаткан ШАЙЛОО күнүнө туура он эки күн калды. Ошол октябрдын 10ну бедели түшүп, бечара болуп турган мамлекетибиздин тагдыры чечиле турган өтө маанилүү күн. Бирок кептин баары кандай багытта чечилет? Маселе түйүнү дал ушунда.
Мамлекетибиздин келечегин жакшы багытта же жаман багытта да чечүү тагдыры КРнын ар бир жаранынын колуна берилген бирден-бир баалуу мүмкүнчүлүк. Демек, оорудан онтоп турган ыйык Ата-Журтубуздун тагдыры ар бирибиздин колубузда. Берекеси ташыган, бейиштей кооз Ата-Журтубузду оорудан айыктырып алыш дагы, же "о дүйнөгө" узатып жибериш да ар бирибиздин колубузда. Мындай мүмкүнчүлүк кайра-кайра келе бербеси турган иши. Бул маселени эмне үчүн баса белгилеп айтып жатам. Өлкөбүзгө 10, 15 күндүн ичинде парламенттик башкаруу орногону турат. Ал эми парламентте көпчүлүк орунду ээлеп, өлкөнү башкарабыз деген партиялардан башың адашат. Айрым партиялардын элдин убалын уруп ойнобогон укмуш убадалары, кызыл-ала болгон кыргоолдой кооз сөздөрү кокобузга коко тикенектей эле сайылды.
Кокобузга тикенек сайбай турган, мамлекетке реалдуу иш кыла турган кайсы партиялар бар? Ушуга чейин мамлекеттин ысык-суугуна күйүп, эсирген эски бийликтин душманына айланып, бийлик күч колдонуп, нечен кордук, нечен азап көргөзсө да, артка чегинбей, тайманбай, 20 жылга жакын созулган Акаев менен Бакиевдин балит бийлигинин былыгын чукуп, бийликтин куулук-шумдугунан көп кабары жок карапайым калктын калың катмарына негизги чындыкты жеткизип, элдин саясатка болгон аң-сезимин ойготкон партиялар жана партия лидерлери кимдер? Кыргыздын кан-жанына сиңип, кыргызга алгылыктуу эмгек өтөгөн партиялар кайсылар? Деги эле, ушундай кулк-мүнөздөрү менен жүрөгүңүзгө жакын болууга жетишкен партиялар кайсылар? Калган маселени жазып майдаланбайлы. Кыраакы кыргызга ушул эле жетиштүү. Жогорудагы төрт суроону ар бир кыргыз өзүнө берип, ал суроолордун реалдуу жообун издөөсү зарыл! Жоопторду асмандан издөөнүн зарылчылыгы деле жок. Жооптор Ала-Тоонун койнунда эле жана ар бирибизге түшүнүктүү эле болуп турат. Тактап айтсак, жүрөгүбүздүн толтосунда…
Маселен, мен бул төрт суроодо "изделген партиялар" КСДП менен "Ата Мекен" деп түз эле тайманбай айтар элем. Себеби бул эки партиянын тарыхы да, баскан жолу да, ("козу карындай" болушкан) башка партияларга салыштырмалуу бир топ бай. Быйыл "Ата Мекендин" түзүлгөнүнө (1992-жыл 7-ноябрь)18жыл болсо, КСДПнын түзүлгөнүнө (1993-жыл 19-октябрь)17 жыл толду. Айырмасы болгону бир жаш. Кыргызда "бир жаш тең жаш" дейт. Бул эки партия тең Кыргызстандын саясат айдыңындагы эң реалдуу партиялардан болууга жетише алды. Экөөнүн баскан тепкичтери да, деңгээлдери да бирдей. Экөө тең, социалисттер жана солчулдар болуп эсептелет. Демек, багыты бир. Өлкөнү өнүктүрүүгө карата түзүлгөн программаларынын айырмасы да анча эмес. Бул эки партиянын мамлекетти башкара турган мезгили келди деп ачык айтууга убакыт жетти. Кыргыз эли бул эки партиянын буга чейин жасап келген эмгегин баалоосу керек. Бул эки партия шайлоонун жыйынтыгында биринчи жана экинчи орундарды камсыз кылууга тийиш. Кыскасы, реалдуу алып караганда Кыргызстанда бул эки партиянын деңгээлинен ашкан партия жок. Бул эки партиянын башында турган Атамбаев менен Текебаевдин калк арасындагы кадырлары калың. Саясаттагы тажрыйбасы да бай. Андыктан кыргыз эли аты бар заты жок партияларга сатылбай, бул эки партияны колдошу абзел. Маселен, башка кайсы партияларды бул эки партиянын катарына жанаштырып коюуга жана деңгээлдерин бирдей кылып кароого болот? Кайсы партиянын кадыр-баркын, тарыхын, кылган ишин бул эки партияныкына салыштырууга болот? Ким калыс карап, калыс айта алат? Түптөлгөнүнө 10 жыл толо элек "Ак шумкардыбы"? Же он жылдан ашуун тарыхы болгондугуна карабастан калк арасындагы кадыры эчак кайтыш болуп кеткен "Ар-намыстыбы"? Балким, беш жылдын тегерегиндеги тарыхы бар "Замандаштыбы"? Апсамат Масалиевден кийин Исхак Масалиев эки тизгин бир чылбырын өзүнө алып, карт партиянын затын жоготуп, атын гана араң сактап калган "Коммунисттердиби"? Жок, дагы бир жолу кечирип коюңуз, жок…
Бул партиялар чын-чынына келгенде "Ата Мекен" менен КСДПнын жанында шоона эшпей калат.
Ал эми 7-апрелден кийин ары-бери түзүлө калган ыйык Ата-Журтубуздун атын өздөрүнө зордук менен чаптап алышкан бригадачылардын, экс-мингичтердин (министрлердин), ак жолдун депутаттарынан турган "Ата-Журттун", Кыргызстандын бүтүндүгүнө түздөн-түз шек келтирип келген Мадахамдын, ой кечиресиз, Адахамдын "Бүтүн Кыргызстанын", аты да, заты да орусташып турган "Содружествону", жаштык-мастыкка алдырыппы, же кур кыялга батыппы, айтор, укмуш убадалар менен элдин оозун Ошту көздөй каратып жаткан Бабановдун "Республикасын", Бириккен элдик кыймылдын атын жамынып, анын эки тизгин бир чылбырын баласы Руслан Бекназаровго карматып, "Элдин абийири болуп" көрүнгүсү келген Азикенин "БЭК" партиясын, ж.б. толгон-токой партияларды азырынча толук кандуу партия деп атоого болбойт. Бул партиялардын азырынча аты эле бар. Тилекке каршы, затын сыйпалап издесең да таппайсың. Келечекте бул партиялардын аты сакталып калса калар, заты (жок заттын эмнеси сакталат дебейсизби) болоор, болбосу да өтө күмөндүү иш. КСДП менен "Ата Мекен" эл башында болуп, мамлекеттик маселелерди чечип жүргөн кезде да, бул партиялар жарыкчылык жашоону көрмөк тургай, кабары да жок болчу. Лидерлери деле эт менен челдин ортосунда жүрүшкөнүнө эл өзү күбө. Бул партиянын лидерлери партия түзүү кабарын кандуу 7-апрелден кийин: "Өлкөдө парламенттик башкаруу орнойт"-дегенде гана алышты да, ал парламенттен эптеп орун алып калуу максатында гана түзүп чыгышканы айдан ачык эле көрүнүп турат. Кыскасы, бул "балтыр бешик" партиялардын ою да, жолу да, колу да кыска, тажрыйбасы тайкы, максаты майнапсыздай көрүнөт. Көргөндөн көрө элеги, билгенден биле элеги көп. Айрымдарынын аркасында Бакиевдер, Березовский сыяктуу олигархтар турганы да ачыкка чыгууда. Булар "сары ооз балапандай жаш", колдогону өтө аз партия экени ачуу чындык. Ал эми мындай кашкайган чындыкты кандай жол менен болсо да жокко чыгарууга болбойт.
Сөздүн кыскасы, жогоруда сөз кылган беш, он жылдык партиялардын жана беш айлык тарыхы бар партиялардын кыскача картинасы ушундай. Ал эми бул партиялардын лидерлерин, тарых-таржымалын буга чейин жакшы эле сөз кылгандай болдук. Бүгүнчө, аларды бир аз "эс алдыра" туралы. Кеп кезегин эмки сандарыбызда улантарбыз. Эл азыр акчасын асманга чачкан партиялардын акчасын акырын ала берсин. Той, тамашасына бара берсин. Укмуш убадаларына ишенбей, мыйыгынан гана жымыйып күлүп койсун. Бирок кадырлуу калкым, 10-октябрда кабинага киргенде жүрөгүңөрдөгү добушуңарды жогоруда эки партияга беришиңер зарыл. Анткени бул эки партиянын мамлекетти башкарууга болгон мүмкүнчүлүктөрү (бардык жагынан алып караганда да ) кыпкызыл анардай болуп бышып жетилди.
кыргыз тилиндеги гезит "Форум"
email • архив • редакция
ШАЙЛООДОН БАШКА ТУРМУШ БАР...
Роза Отунбаева Барак Обама менен жолугушту
"Биздин партиянын бардык региондо элдин оозуна алынып, колдоого арзып бара жатышы бир топ саясатчыларга тынчтык бербей жатат"
"Замандаш" партиясы элдин алкышына,
Сабиржан Абдыкеримов кайсы партияга "аюу кызматын" өтөп жатат?
"Демократиянын өзү тозок нерсе"
Кыргыз тили империянын тили болгон
"Жараланган турналар" тасмасынын директору:
"Тасмага тартылууга секелек кезимден кызыкчумун"
Warning: include(../../ohkaptal.htm) [function.include]: failed to open stream: No such file or directory in /var/www/u0371622/data/www/presskg.com/forum/10/0928_6.htm on line 43
Warning: include(../../ohkaptal.htm) [function.include]: failed to open stream: No such file or directory in /var/www/u0371622/data/www/presskg.com/forum/10/0928_6.htm on line 43
Warning: include() [function.include]: Failed opening '../../ohkaptal.htm' for inclusion (include_path='.:') in /var/www/u0371622/data/www/presskg.com/forum/10/0928_6.htm on line 43
Warning: include(../../rec_art/0_rec.htm) [function.include]: failed to open stream: No such file or directory in /var/www/u0371622/data/www/presskg.com/forum/10/0928_6.htm on line 43
Warning: include(../../rec_art/0_rec.htm) [function.include]: failed to open stream: No such file or directory in /var/www/u0371622/data/www/presskg.com/forum/10/0928_6.htm on line 43
Warning: include() [function.include]: Failed opening '../../rec_art/0_rec.htm' for inclusion (include_path='.:') in /var/www/u0371622/data/www/presskg.com/forum/10/0928_6.htm on line 43
Warning: include(../../news/0_art.htm) [function.include]: failed to open stream: No such file or directory in /var/www/u0371622/data/www/presskg.com/forum/10/0928_6.htm on line 43
Warning: include(../../news/0_art.htm) [function.include]: failed to open stream: No such file or directory in /var/www/u0371622/data/www/presskg.com/forum/10/0928_6.htm on line 43
Warning: include() [function.include]: Failed opening '../../news/0_art.htm' for inclusion (include_path='.:') in /var/www/u0371622/data/www/presskg.com/forum/10/0928_6.htm on line 43